LidanRubinov/Halacha-QA huggingface dataset:
שאלה: הכשרת כיור אמריקאי: לגבבי כיור אמריקאי, נראה שהוא לא עשוי מחרסינה אלא כנראה פלסטיק מוקשה מיוחד. האם זה אותו תהליך של הכשרה? השאלה נשאלה בהמשך לשאלה "הכשרת דירה שהשכרתי לגויים"
תשובה: ב"ה שלו-ם וברכה כן. עצה טובה להשכיר למי ששומר מצוות. הרב חגי בר גיורא
שאלה: ירקות עליים  קטיף הטבע : ירקות מגידול שאמור להיות ללא חרקים קטיף הטבע. האם הוא אכן ללא חרקים. איך אפשר לאכול אותו? מה טיבו מצד חומרי ההדברה?
תשובה: ב"ה שלו-ם וברכה מותג "קטיף הטבע" הוא של חברת עלי השרון. החברה מפוקחת בנושא הדברה ע"י דרך המעבדה. לגבי חרקים יש לנהוג כפי מה שכתוב על השקית. הרב חגי בר גיורא
שאלה: פסוק :"והסירותי מסבל שכמו": "והסירותי מסבל שכמו":(תהילים פ"א,ז) האם הרב יכול לפרש לי מה הפסוק אומר? במהלך היום פתאום המילים האלה רצו לי בראש ללא סיבה ומס רב של פעמים במהלך היום. ובשורות טובות.
תשובה: לשואל במילים אלו פונה ה' לבני ישראל ואומר כי הסיר מעל שכמם את ה"סבל" (המשא של החומר והלבנים) שהטעינו המצרים על שכמם כשהעבידום בפרך (ראה רד"ק ואבן עזרא על הפסוק). נאמנה
שאלה: כביסה בתשעת הימים ע"י גוי: האם מותר לשלוח בגדים למכבסה של גויים במהלך תשעת הימים? (אני נמצא בחו"ל) האם אפשר להשתמש בדיעבד בבגדים האלו במידה ואסור?
תשובה: לשואל, באופן עקרוני הדבר אסור (רמ"א בסימן תקנא ס"ג: "אסור ליתן כלים לכובסת אינה יהודית לכבס מראש חודש ואילך"). ובדיעבד דינו ככל בגד מכובס שאסור ללבוש אותו בימים אלו, והיתרים שונים שנאמרו בדבר, כגון ללבוש בשבת ואחר כך ביום חול, שייכים גם בבגד זה. אם אתה נמצא בחו"ל בנסיעה ולא כתושב קבע, ולקחת אתך רק מעט בגדים וכעת אין לך מה ללבוש, מותר לכבס בעצמך או על ידי גוי עד השבת הקרובה, כדין מי שאין לו אלא בגד אחד (משנה ברורה ס"ק כט ופסקי תשובות סי' תקנא ס"ק כא, ראו שם מחלוקת בדבר, ומסתבר להקל עד השבת, מאחר שאיסור הכיבוס בזמן זה הוא מנהג ולא מדין הגמרא, ויש להקל בספקותיו).
שאלה: הבאת קרבנות על חיובים שלפני הקמת המקדש: כשיבנה ביהמ"ק ב"ב, האם נצטרך להביא כל הקרבנות שנתחייבנו בהם בזמן הזה כגון חטאות, קרבן יולדת וכו? לפי סברה פשוטה התשובה כן מפני שכעת הבעיה היא טכנית היינו אין מזבח בהר הבית אולם רציתי לדעת אם יש מקור לזה? (לא נראה לי שהמעשה ברבי ישמעאל בן אלישע בשבת י"ב ע"ב הוא מקור הלכתי)
תשובה: לשואל, אכן הדבר ברור כסברתך, שאם נוצרו כיום נסיבות המחייבות מישהו בקרבן הוא חייב להביאו, אלא שהוא מנוע מבחינה מעשית לבצע זאת, ואין בכך משום פטור. אינני יודע מדוע אתה סבור שהראיה שהבאת מהמעשה ברבי ישמעאל בן אלישע, שחילל שבת בשוגג וכתב על פנקסו "לכשייבנה בית המקדש אביא חטאת שמנה", איננו מקור ברור. בכל אופן, יש מקורות נוספים: בגמרא ביומא פ ע"א נאמר שמי שאוכל חלב בזמן הזה מתחייב חטאת (אלא שירשום את הכמות שאכל, שמא בית הדין בזמן שייבנה המקדש יגדיר אחרת את השיעור המחייב, עיין שם). כמו כן בכריתות ט ע"א נאמר שגר המתגייר בזמן הזה חייב בקרבן הגר, ובתחילה גם אמרו שיפריש כסף לשם כך, אלא שרבן יוחנן בן זכאי ביטל זאת מחשש למעילה בהקדש, אבל החיוב עומד בעינו (ועיין בערוך לנר שם). עוד נאמר בתוספתא בפסחים (פ"ח ה"ד): "גר שנתגייר בין שני פסחים - צריך לעשות פסח שני, דברי רבי. רבי נתן אומר: אין צריך לעשות פסח שני, שכבר לא נתחייב בראשון. ניתן להן לישראל לבנות בית הבחירה - היחיד עושה פסח שני ואין הציבור עושה פסח שני. ר' יהודה אומר: אף הציבור עושה פסח שני". לגבי גר סובר רבי נתן שאינו צריך להקריב פסח שני, משום שהפסח השני הוא תשלומין על החיוב בראשון, והרי זה היה גוי בפסח ראשון ולא התחייב בכלל. לעומת זאת לגבי האפשרות שעם ישראל יבנה את בית המקדש בין פסח ראשון לפסח שני לא נאמרה סברה זו לפטור, כי אכן הציבור היו חייבים. הצד לפטור הוא שיקול אחר, שיש הלכה מיוחדת (לדעת תנא קמא) שפסח שני נעשה רק על ידי מיעוט מישראל, ואם לא עשו פסח ראשון בציבור - לא יעשו ציבור בשני. לעומת זאת קרבנות שיש להם תאריך מסוים והתורה לא נתנה להם אפשרות תשלומין ("עבר זמנו - בטל קרבנו"), כגון קרבנות התמיד והמוספים - לא יהיה צורך להשלים בבית המקדש השלישי את כל מה שהחסרנו בגלות.
שאלה: תפילת הדרך ממודיעין לירושלים: אני ספרדיה ונוסעת כל יום מאיזור מודיעין לירושלים וגם חוזרת.רציתי לדעת האם אני צריכה לברך ברכת הדרך או לא?
תשובה: צריך לומר תפילת הדרך לכול הדעות. הרחבת תשובה: השולחן ערוך קי,ז - פסק לומר תפילת הדרך על הליכה מחוץ לעיר במרחק פרסה (כ4 ק"מ) יש שהעבירו לזמן נסיעה ברכב 72 דקות (הגר"ע יוסף שליט"א) ויש שאמרו הנסיעה מחוץ לעיר יש בה סכנות ולכן לומר בכול נסיעה מעל 4 ק"מ (כף החיים, משנ"ב שם לא, הגר"ד ליאור, פסק"ת שם ח) בנסיעתך הלוך ושוב יש נסיעה 72 דקות וצריך לברך לכול הדעות.
שאלה: להפריד בין כלים חלביים ובשרים: אם אכלתי בצלחת ארוחה בשרית. סיימתי לאכול שטפתי את הצלחת טוב עם סבון ממש קירצפתי ולמחרת אני אוכלת באותה צלחת עוגה חלבית. מה זה משנה? הצלחת נקייה.לא עובר איסור של גדי בחלב אימו.
תשובה: ב"ה לך. קראתי את שאלתך היפה ומאוד נהנתי מהחשיבה היפה שלך. לפי ההלכה אנו צריכים להפריד בין כלים בשריים לבין כלים חלביים. ההפרדה הזו חשובה מאוד. המון עומק יש בהפרדה הזו, בהבדל בין הבשר לבין החלב. ישנם ספרים שלמים העוסקים בהסבר הרוחני של ההפרדה הזו, וחשוב להכיר ולדעת. ככל שאדם מבין יותר, כך גם הוא יותר "מתחבר" לדברים. בשל ההבדל הגדול כל כך בין בשר לבין חלב, אנו מפרידים גם בין הכלים, שלא להשתמש באותם הכלים, לא רק בגלל שלפעמים לא מנקים מספיק את הכלים, אלא גם בגלל שההפרדה חשובה לנו מאוד. שתי סיבות מצאנו להפרדה בכלים: 1. שאריות - שאי אפשר לחלק בין אלו שמקפידים לשוטף היטב לבין השאר, והוראה צריכה להיות לכולם כדי שהיא תתקיים. 2. אוכל שנבלע בכלי - לפי חכמנו כאשר אוכל חריף או חם הוא נבלע בתוך הכלי וכשמשתמשים בכלי לאוכל אחר והאוכל שבכלי מתערב באוכל שבלוע בכלי. כמובן קיצרתי במקום שיש מה להאריך. הרב יצחק גרינבלט.
שאלה: האם אשקלון היא בחוץ לארץ?: האם חובה לעשר באשקלון, והאם אשקלון נקראת חוץ לארץ על פי ההלכה? פשוט קראתי על זה המון ולא הצלחתי להגיע לתשובה.
תשובה: וברכת ד' יש חיוב לעשר באשקלון, השאלה איזה דרגת חיוב, אבל עצם ההפרשה חייבת להיות. כמו כן, לכו"ע מפרישים דגן תירוש ויצהר ויש שסברו שאין לברך באשקלון על ירק ופירות, אבל נראה שהמפריש לא הפסיד. צום החמישי לששון ולשמחה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מדוע מרים נענשה בחטא לשון הרע ולא אהרון?: לרב מדוע כשמרים דברה לשון הרע על משה רק היא נענשה? מדוע אהרון לא קיבל עונש הרי אומרים שהשומע לשון הרע עונשו חמור יותר מן המדבר?
תשובה: לשואל אכן הרמב"ם (דעות ז, ג) קובע, כי חמור עוונו של המקבל יותר מעוונו של האומר. וכפי שציינת, קשה על קביעה זו מכך שמרים נענשה בצרעת לבדה ואם חמור השומע מן האומר, ראוי היה אהרן להיענש יותר ממנה. אכן במסכת שבת (צז ע"א) נחלקו תנאים בשאלה אם מרים נצטרעה לבדה או שאהרן נצטרע עמה, מכל מקום בפשוטו של מקרא איננו מוצאים שאהרן נענש בצרעת. מפרשי הרמב"ם תהו מהיכן למד הרמב"ם דין זה, שהמקבלו חמור מן האומרו: רבי חיים בנבנשתי בספרו "כנסת הגדולה" על הרמב"ם (בלשונות הרמב"ם) כתב: "והמקבלו יותר מן האומרו - לא מצאתי דבר זה, לא בערכין (טו ע"ב) ולא בשבת בפרק במה בהמה יוצאה (נו ע"ב) ששם הביאו קצת מלשון הרע ולא בירושלמי דפאה, גם הרב בכסף משנה ובעל מגדל עוז לא הורו מקומו איו, ואולי דבר זה נלמד משאול ודואג, שדואג שהיה האומרו, נטרד מן העולם הוא לבדו, ושאול שקבלו, נהרג הוא ושלושת בניו". על דבריו אלו מקשה רבי ישעיה עטייה, מגדולי חכמי ארץ (ארם צובא), ומבאר בדרך אחרת (בגדי ישע הלכות דעות ז, ג): "והרב החביב בכנסת הגדולה בלשון הרמב"ם הקשה, דמהיכן הוציא דין זה, ותירץ דדבר זה נלמד משאול ודואג, שדואג שאמרו נטרד מן העולם הוא לבדו, ושאול שקבלו נהרג הוא וג' בניו. עיין שם. ולעניות דעתי דבריו תמוהים בזה, דאף על גב דדואג נטרד לבדו ושאול הוא ובניו, מכל מקום עדיין הא דדואג חמירא טובא משום דנטרד מן העולם הזה והעולם הבא, מה שאין כן הא דשאול, דאמר לו שמואל מחר אתה ובניך עמי במחיצתי בעולם הבא ולא נטרדו כי אם מחיי שעה. ותו, דאפשר שדואג לא הוה ליה זרע של קיימא, דלא מצינו מפורש בכתובים דהוו להו בנים, ואם כן נימא דאילו הוו להו, פשיטא דהיו נהרגים ונטרדים בעוון אביהם, ואין מזה הוכחא לדברי רבינו דהמקבלו יותר מאמרו. והיותר יראה לומר בזה, דכיון דאשכחן מיהא על ידי שקבלו שאול נפיק מינה חורבה טובא דנהרגה עיר ואם מישראל בנוב עיר הכהנים שמונים וחמישה איש וכו', ובלאו הכי, אילו לא היה מקבלו, לא היו נהרגים, מינה מוכח דהמקבל יותר מן האומר". תשובה אחרת השיב מו"ר הרב איתן שנדורפי שי': יתכן לומר שקביעתו של הרמב"ם שעוון המקבל חמור מן האומר זה במקרה שהמקבל לא הסתפק בשמיעה של הדברים, אלא דאג להעבירם לאותו אדם שעליו סופר לו ובכך גרם למריבה והכשיל את המספר ב'אהנו מעשיו'. חומרת המעשה נובעת מכך שמסירת הדברים עלולה להביא לשפיכות דמים, כמו שכתב הרמב"ם בהלכה א' על דואג! אילו לא היה מקבל, ולא היה רב עם האדם שעליו סופר, היה מונע את הכל! נאמנה
שאלה: לזוז באמצע תפילת שמונה עשרה: מה לעשות אם התחלנו להתפלל בבית הכנסת של הסניף, אך לא הורדנו מחיצה, וחניכים התחילו תפילת שמונה עשרה גם בעזרת הנשים, ופתאום באה אישה שרוצה להתפלל? האם מותר לזוז באמצע תפילת עמידה לעזרת הגברים בלי לדבר?
תשובה: רואים בהלכה שמותר לעבור כאשר יש משהוא מפריע לתפילה (תינוק שעשה צרכיו צ,כז) אבל לעבור על מנת שנשים יתפללו אסור.
שאלה: לימוד קבוע בתשעה באב: קיבלתי על עצמי בלא נדר ללמוד בכל היום כמה דברים ולקרוא כמה דברים. מה אני עושה בתשעה באב? זה יבטל לי את הקביעות שאני לא מפספס הרבה זמן כבר, וגם קיבלתי את הקבלה למספר ימים מסוים אז ככה זה יהרוס את הרצף.האם מותר לי ללמוד את הדברים שהם קביעות בתשעה באב?
תשובה: אין ללמוד תורה בתשעה באב, למעט בענייני חורבן והלכות אבלות. תלמד את הקביעות שלך במוצאי תשעה באב.
שאלה: סנדלים שהוחלפו בקיפצובה: בננו חזר מבילוי ב"קיפצובה" עם הקייטנה, עם סנדלים שאינם שלו (הגדולים ב-2 מידות ממידתו). ביררנו גם בקיפצובה וגם בקייטנה, אך עד כה לא נמסר שום דיווח על מישהו שאיבד החליף את סנדליו. א. האם מותר לבננו לנעול את הסנדלים שמצא עד שנקנה לו חדשים במידתו? ב. אם לא יימצא הבעלים - מה עלינו לעשות עם הסנדלים שהוחלפו? האם מותר יהיה להשתמש בהם בעתיד כשיתאימו בגודלם?
תשובה: אין חובת השבה על הסנדלים, ולכן מותר לילדכם לנעול אותם כעת ולאחר שיגדל. לכתחילה ראוי לנסות למצוא את המאבדים (כיוון שאולי הבן שלכם הוא שגרם את הנזק וראוי לתקנו). הרחבה: מקור הדין הוא במסכת בבא מציעא כא: אדם שמצא חפץ לפני ייאוש אינו יכול לזכות בו אף אם התייאש הבעלים לבסוף, כיוון שבא לידו באיסור. במקרה שלנו לקח את החפץ ילד שאינו בן מצווה ולא חלה עליו חובת השבה, ולפני שהגיעו הסנדלים לרשות האבא, בעלי הסנדלים כבר התייאשו (כפי שנסביר בהמשך) ויכול לזכות כדין אבידה לאחר יישוש. מה שכתבנו כדבר ברור שבעלי הסנדלים התייאשו קודם שהגיע הילד לביתו, מקורו במסכת בבא בתרא פז: הנותן חפץ ביד קטן הרי זו אבידה מדעת (ודאי אין הכוונה שמותר לקחת לקטן מהיד אך אם איבדו הקטן אין המוצא צריך לטרוח אחר מציאת הבעלים),לכן אם מצאת חפץ שאבד מקטן מותר לך לקחתו לעצמך כיוון שמסתבר שהאב התיאש מהחפץ באם ייאבד  ע"פ הגהות אמרי ברוך על הקצות רסא. הרב משה מאיר אבינר
שאלה: אופניים בתשעת הימים: האם מותר לקנות אופניים יד שניה (לא חדש) בתשעת הימים? זה במחיר טוב, ויתכן שימכרו אותם עד אחרי ט באב. (הלכה לאשכנזים)
תשובה: אמנם יש למעט במשא ומתן בתשעת הימים אבל אם מזדמנת קניה שלאחר תשעת הימים המוצר יהיה במחיר גבוה יותר או שזה כבר יימכר, אפשר לקנות.
שאלה: כשרות ממרחים בעבודה: במקום עבודה קיים מקרר ובו מס ממרחים קבועים בקופסאות, שנועדו לשימוש העובדים. חלק מהעובדים לא מקפיד על דיני כשרות. האם מותר למרוח על לחם או קרקר ממרח (שוקולד, חמאה או גבינה לדוגמא) שמכסהו פתוח ונעשה בו שימוש בכלים לא טבולים ואולי אף טרפים? אציין שהנני אשכנזי.
תשובה: ב"ה שלו-ם וברכה כלים לא טבולים לא מטריפים. אם הממרחים לא חריפים ולא קשים והסכינים נקיים - הממרחים לא נאסרים. אולם כדי למנוע ספקות אולי כדי שתתרום סכינים פעמיים. הרב חגי בר גיורא
שאלה: לצרף למניין בעל לשון הרע: כתב הזוהר הקדוש: "ומאותה רו רעב תלויים ככמה מעוררי דין אחרים שהם ממונים לאחז בדיבור רע או דיבור מטונף שהוציא אדם מפיו, ואחר כך מוציא מילים קדושות. אוי להם אוי לחייהם. מפני שאותן רוחות הטומאה נוטלות אותו דיבור טמא, וכאשר מוציא האדם אחר כך דיבורים קדושים, מקדימות אותן רוחות הטומאה, ולוקחות לאותו דיבור טמא, ומטמאים לאותו דיבור קדוש ואינו זוכה לו האדם וכביכול נחלש כח הקדושה." (מתוך הספר שמירת הלשון) מדובר על אדם שמדבר לשון הרע וכו. האם מדברי הזוהר הקדוש מובן שאדם שמדבר לשון הרע בלי הפסקה. ממש לצערינו מתמיד בזה. ומנבל את פיו וכו. האם לאדם כזה לא כדאי לקרוא להשלים מנין בבית כנסת וכדומה? כי אם הוא כל היום מדבר רע כמו שאמר הזוהר הקדוש אז חלילה שום דבר שהוא אומר לא שווה. ולהפך נחלש כח הקדושה כשהוא מוציא מילים קדושות מפיו.
תשובה: יש לבדוק אם ע"י הזמנתו למנין אנו ממעטים בדיבורו הרע ובחטאיו, אז הקריאה למנין מצילה אותו ולאט לאט יקבל את תיקונו. אמנם אם גם בשעת התפילה הוא מדבר ומזיק עדיף שלא להזמינו.
שאלה: לתת מעשר כשיש חובות: אנו זוג עם שלושה ילדים. בשנתיים האחרנות היה לנו עסק שהתדרדר והפסיד הרבה ובסוף נאלצנמו לסגור דלתות. מכרנו את הציוד שיכולנו והמשכנו הלאה. כרגע שנינו שכירים, ובעלי עובד בשני עבודות ויש לנו עוד הרבה חובות לשלם לספקים, גורמים ממשלתיים, משפחה וחברים- חובות שהצטברו לנו בתקופת העסק. אנחנו שנינו משתכרים בשכר מסוים שממנו מוציאים כל חודש גם תשלומים חזרה להלוואות. אנחנו ממש לא סוגרים את החודש, אין לנו אשראי ויש ימים שאין עלינו כמעט שקל אחד. שאלה: האם אנחנו צריכים לתת מעשר? אם כן, האם הבית ספר של הבנים שלנו קיטנה יכול להחשב כספי מעשר? (עדיין לא שילמנו על השנה שכרגע הסתיימה כיון שלא היה לנו איך.) אם כן, יש עוד דברים שאפשר לשלם איתם שיכולים גם לעזור לנו בכספי המעשר? ומה עם צדקה? רבה!
תשובה: אינכם חייבים לתת מעשר כלל וכלל! תנו צדקה כפי היכולת שלכם.  עקרונית החזרת חובות קודמת למעשר כספים. אולם אם הגעתם להסדר חובות מסודר עם הנושים ויש לכם עבודה מסודרת ואחרי החזר החובות בכל חודש יש לכם כסף נוסף עליכם לבדוק אם חזרה לכם היכולת לתת מעשר כספים  בשעת הצורך אפשר להחשיב תשלומים לצורך הלימודים בבית הספר כמעשר כספים. קיטנה נראה שלא. בברכת פרנסה טובה וכלכלה.
שאלה: פינוי פסולת בניה בשביעית: הרב. אני עובד בבניין. שמעתי שיש בעיה לסקל אבנים בשנת השמיטה. מה הדין של פינוי פסולת בנין לאחר סיום הבניה? לפעמים אנשים משתמשים בשטח זה אח"כ לעשות גינה ולפעמים אנשים רוצים סתם שיהיה נקי.
תשובה: וברכת ד' אם השטח מיועד לגינה, אין לפנות ממנו את הפסולת בשביעית (אפשר לפני או אחרי שביעית). אם זה לנקוי בעלמא אין לחוש, כיוון שאין שם אדמת גן. צום החמישי לששון ולשמחה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות על המוצר ולא על החנות: נכנסתי לחנות גלידריה ורציתי לקנות גלידה, שאלתי את בעל החנות אם יש בידו תעודת כשרות כיוון שלא ראיתי אותה על הקיר. הוא הוציא לי את התעודה מהמגירה. התעודה היתה תעודת כשרות אמינה ותקפה על חברת הגלידות שהוא מוכר. לשאלתי מדוע אינו תולה זאת על הקיר הוא ענה שכל המוצרים הנמכרים בחנות הן כשרים והוא סגור בשבת אך לא מוכן לשלם כסף עבור תעודת כשרות לחנות. באותו שניה החלטתי שזה ר והיות וראיתי תעודה על הגלידה עצמה קניתי רק ממנה ולא ממוצרים אחרים. בפועל לאחר מכן הצטערתי על כך מאוד וחשתי בליבי שלא נהגתי כשורה. מה עלי לעשות אם חלילה אתקל במצב דומה פעם נוספת? לצערי בזמן האחרון נתקלתי בתופעה זו מספר פעמים בהם בעלי מקומות אומרים שהת שהם מתבקשים לשלם עבור התעודה עצמה אינו מוצדק ולכן מעדיפים שלא תהיה תעודה. (למרות שהם טוענים שהם כשרים במאה אחוז ואני חושבת שזה ודאי מכשיל המון אנשים)
תשובה: ב"ה שלו-ם וברכה קבלת תעודת כשרות תלויה ברצון של בעל העסק. אם הוא בחר לא לקבל תעודת כשרות מרבנות מסומכת אסור לו על פי חוק להציג את העסק ככשר בכל צורה שהיא, אסור לו לכתוב כשר וכן אסור לו להציג אישור כשרות של המוצרים שהוא מוכר או תעודת כשרות של בד"ץ. כאשר הוא מוכר מוצרים באריזות סגורות כיתוב הכשרות מודפס על האריזה אולם כאשר הוא ממלא גלידה בגביע אולי הוא מילא את הקופסה הגדולה גלידה מחברה אחרת. הרב חגי בר גיורא
שאלה: השלמת רמ"ח תבות בקריאת שמע : לכבוד הרב כשמתפללים תפילת ערבית מוקדמת, ולאחר מכן שיגיע זמן צאת הכוכבים, האם יש לומר לפני קריאת שמע " א-ל מלך נאמן " ולסוף לומר פעמיים " ד אלוקיכם אמת " או שלא לחזור פעמיים אלא פעם אחת מכיוון שנשלמו רמ"ח תבות? והאם נכון יותר במצב זה להתחיל קריאת שמע ללא אמירת "א-ל מלך נאמן "ולכפול בסוף פעמיים " ד אלוקכים אמת "?
תשובה: מנהגנו לומר פעמיים ד' אלוקיכם אמת, שלא לשנות מהתפילה (ללא א' מלך נאמן).
שאלה: ברכה על בקבוק בשמים: לכבוד הרב יש ברשותי בקבוק המכיל בתוכו חתיכה קטנה מעץ קינמון שנמצא בנוזל, מה נוסח הברכה הנכון, עצי או מיני בשמים?
תשובה: אם ריח הקנמון חזק ומובחן משאר ריחות יש לברך עצי.
שאלה: הנחת ספרים על ספרי קודש: בסלון בבתינו מדף גבוה מאוד עליו מונח סט גמרות. מעליהן יש רווח ניכר עד למדף שמעל. א. האם מותר לשים ספרי קודש מעל, כ"קומה שניה"? ב. האם מותר להניח מעל ספרי חול- האם יש הבדל מאחר והספרים עומדים? ג. האם מותר להניח מסמכים דרך ארעי?
תשובה: לשואלים, מותר להניח ספר קודש על חברו. אינני מכיר התייחסות מפורשת להנחת ספר על ספר כ"קומה שניה", ומסתבר שאין הבדל, אלא אם כן בשיטה המוצעת יתקמטו הדפים או הכריכה, ואז יש בכך חוסר כבוד לספרים. הנחת דברי חול על ספרי קודש אסורה אפילו כשהם עומדים ואפילו באופן עראי. מקורות: משנה ברורה סימן קנד ס"ק לא, 'גנזי הקודש' פרק ג סעיף כד והערה נב ("ואין הבדל אם מניח על קצה הכריכה או על גוף הספר" - בשם הרב אלישיב זצ"ל).
שאלה: נדר שלא בקול רם: האם נדר שלא נאמר בקול הוא נדר? הנדר אינו נדר מצווה. אודה לתשובתכם. בשורות טובות השאלה נשאלה בהמשך לשאלה "התרת נדרים"
תשובה: אם הנדר רק במחשבה והוא לא על ענייני צדקה, הוא לא נחשב לנדר. אולם יש להיזהר בכל נדר בכדי שלא תקרה תקלה.
שאלה: להתפלל מנחה בלי תפילין: לרב, רציתי לדעת אם אני רוצה להניח תפילין פעמיים ביום, כלומר בבוקר בשחרית ובצהריים, אבל בצהריים בלי להתפלל מנחה כי אני מתפלל בערב במניין, זה אפשרי בלי להתפלל מנחה או שעדיף להתפלל מנחה בלי מניין עם תפילין? השאלה מה עדיף.?. ועוד דבר אם הרב יכול להסביר בשפה פשוטה מה זה בדיוק מלאכת בורר באוכל בשבת.קצת לא מובן.
תשובה: מספיק להניח תפילין רק בבוקר בתפילת שחרית, ובכול מקרה חשוב להתפלל תפילות במניין. מלאכת בורר - היא אחת מלט' מלאכות האסורות מהתורה בשבת. ולכן כאשר אדם בורר ישנם שלושה כללים הנדרשים בברירה המותרת: א. לברור אוכל מפסולת - אפילו שיותר קל לברור את הפסולת. ב. לברור לאלתר - סמוך לסעודה. ג. לברור ביד ולא בכלי -לדוגמא נפה אסורה בשבת. זוהי מלאכה בסיסית ביותר שחלילה קל לעבור עליה לדוגמא :הכנת סלט פירות או ירקות צריך להיעשות סמוך לסעודה שהרי בקילוף הפירות שהם פסולת ומותר רק לאלתר. אפשר ללמוד את ההמשך בספרי הלכה למעשה. ה' יצליח דרכך.
שאלה: זמני תפילת ותיקין: האם בשעה 5:45 נחשב כתפילת ותיקין עם הנץ? (מתחילים מתפילת חנה). ובימי שני וחמישי תפילה ב 5:00. האם זה נחשב כותיקין עם הנץ? אני גר בקריית שמונה.
תשובה: תפילת ותיקין היא כשמתחילים את תפילת העמידה בזמן הנץ.
שאלה: כיבוד אב ואם גם בחתונה: לכם אני יודעת שכתוב בתורה כאשר בני זוג מתחתנים שעל הגבר ללכת אחר אישתו: ועזב את אביו ואמו ודבק באשתו. מה קורה כאשר בחור ובחורה מבקשים להינשא ומודיעים להורי הבחור כי הם יכולים להזמין לחתונה 50 איש בלבד, שזה כולל את האחים הסבתות והסבים ובני המשפחה. ההורים המומים יש יותר מ-50 בני משפחה, יש חברים מכרים וכו, וכשהם מנסים להסביר לבחור כלומר לבן שלהם, הוא אומר להם אתם מייסרים אותי ומכאיבים לי ועושים לי לא נעים בזמן שאני רוצה לשמח. היכן הוא הפסוק הדורש כיבוד אב ואם??? איך זה הולך ביחד? אשמח לקבל עבור זה תשובה
תשובה: מצוות כיבוד אב ואם לא מחייבת את הילדים להוציא כספים משלהם בכדי לכבד את הוריהם. לכן כאן אחת השאלות היא על חשבון מי המוזמנים. אם ההורים משלמים על תוספת המוזמנים, אז יש מקום שהחתן יתרצה וישמח את הוריו. אם הוצאות החתונה הם על החתן, אז עמדת החתן יותר דומיננטית.
שאלה: חניכים מדברים בתפילה: הרב, אני מדריך בתנועת נוער חניכים שלי מדברים בתפילה איך אני יכול לגרום להם להפסיק לדבר?
תשובה: עבודת החינוך היא עבודה מיוחדת ומורכבת. עבודת החינוך היא עבודה תהליכית ואין בה מכה אחת שפוטרת את הבעיות ברגע אחד. הדבר החשוב ביותר זה דוגמא אישית של כל צוות ההדרכה. דוגמא אישית היא לא רק בתפילות שמתקיימות בסניף אלא התפלות הקבועות של המדריכים. הדבר השני הוא לדבר ולהסביר על חשיבות התפלה. לבסוף לקבוע כללים שהשבט יקבל על עצמו כשבט בענין התפלה. לאחר שהשבא יקבל על עצמו חוזה בענין התפלה חוזה שהשבט חפץ בו לקבוע גבולות וכלים כיצד ליישם את החוזה שהשבט קיבל על עצמו. בהצלחה
שאלה: קריאת ירחונים שלא עשיתי להם מנוי: חברה שלי שמנויה על ירחון מסוים לנשים, סיימה כמה ירחונים במהלך השנה וכעת היא לא זקוקה להם. האם מותר לי לקבל אותם ממנה ולקרוא על אף שאני לא מנויה? האם מותר באופן חד פעמי ללכת לחברה שיש לה ולקרוא אגב ביקור? האם זה דומה לאדם שקונה חפץ ומשאיל לחברו או נותן לו במתנה גמורה והחבר מקבל זאת חינם? מראש!
תשובה: אכן מותר, ודימית יפה לאדם הקונה חפץ שזכותו להשאילו (או לנותנו במתנה) לחברו.
שאלה: הנחת חפצי חול על עלונים: הרב. ידוע שאסור להניח חפצי חול ע"ג חפצי קודש. האם מותר להניח חפצי חול על עלוני שבת? האם יש לעלונים דין קודש לעניין זה? מאוד קשה לי להקפיד על זה מכיוון שבבית שלי רגילים להניח מלא עלונים על השולחן והרבה פעמים יש עליהם עיתון "בשבע" וכדומה. ב מראש,
תשובה: יש עלונים ויש עלונים. יש מסחריים שרובם פרסומות (כגון עידוד לנסיעות לחו"ל, גם בחגים.), ויש שהמאמרים לא כולם מבוקרים. לחלקים אלו אין קדושה. אך לצערי יש כאלו שיש בהם שמות ופסוקים שלמים, וגם להשליך לאשפה אסור קטעים אלו. ויש שעיקר מטרתם לימוד תורה והם עלוני קודש. יש שאמנם עיקרם "דברי תורה", כביכול, אולם דרשותיהם אינם ברוח התורה וח, לאלה אין קדושה. ויש שעיקרם פולטיקה ופרסומות, גם לאלה אין קדושה. ובהזדמנות זו ברצוני להעיר שהכנסת העלונים לבית הכנסת גורמת למכשולות גדולים. ביהכנ"ס הופך למועדון קריאה, לבושתנו ולחרפתנו. לפחות בתקופת הימים הנוראים מומלץ להימנע מהצגת העלונים בכניסה לביהכנ"ס אלא לחלקם בחוץ אחרי התפילה.
שאלה: כוונות ואיך לפסוק הלכה: 1.כוונה במצוות היא כוונה תמידית? 2.האם מותר להסתפר מאם או אחות? 3.כדי לפסוק הלכה, באיזה פוסקים כדאי להסתכל?
תשובה: : 1. יש כוונה מינמאלית שאדם לפני שעושה מצווה בתחילת עשייתו יזכור שהוא לא עושה מעשה סתמי אלא עושה מעשה של מצווה, אולם יש חשיבות שהכוונה במצווה תהיה במשך כל זמן המצווה. ודאי שיש גם מעלה להעמיק בעניין המצווה ולהבין לעומק את הרעיונות שקשורים לקיום המצווה שנעשית על ידינו באופן מעשי. 2. מותר להסתפר מאם או אחות. 3. לאשכנזים, להסתכל בשולחן ערוך עם משנה ברורה. לספרדים להסתכל בשולחן ערוך עם כף החיים או לחילופין שולחן ערוך עם הספר ילקוט יוסף.
שאלה: להטיל מי רגליים עם תפילין: לרב. רציתי לדעת אם מותר להטיל מי רגלים אם תפילין מבלי להכנס לבית הכסא במקום פתוח?
תשובה: מעיקר הדין מותר רק חוששים לדעת הרמב"ם שאוסר, ומקילים בשעת הדחק שלא יפסיד מניין רק יסיר הרצועות בכף היד ויזיז תפילין של ראש ממקומו. (גמ' ברכות כג,א שו"ע מג,א משנ"ב יב)
שאלה: איך למנוע מקמח להתליע אחרי ניפוי כתוצאה מביצים: לא מזמן קניתי נפה חשמלית ויצא שהיתי מנפה כמות של קמח ושומרת במקרר וכל פעם הייתי משתמשת בכמות שהיתי צריכה. לא מזמן גילתי שנפה מנפה רק תולעים אך לא את הביצים שלהם שעדיין בקמח ויכולות לבקוע!!! שאלה שלי האם ניתן לשמור קמח מנופה במקרר ואם כן לכמה זמן או האם ניתן להקפיא אותו ואז בכלל אין בעיה? ובכלל אולי יש דרך להשמיד את הביצים לאחר הניפוי. למנוע התלעה של הקמח למשל על ידי הכנסתו לזמן מסוים למיקרו או לחמם אותו בתנור כך שביצים לא יכלו לבקוע כלל? אני מקווה שתוכלו לתת לי פתרון במיוחד לדעת האם ניתן להקפיא. מראש
תשובה: וברכת ד' ביצה לא מתפתחת בפחות מ 14 מעלות צלזיוס. כך שאם נשמר במקרר ג"כ לא יתפתחו. צום החמישי לששון ולשמחה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פקאנים מסוכרים שקיבלתי ללא שקניתי: הזמנתי ירקות מחנות ושמו לי 2 פריטים שלא הזמנתי ולא שילמתי עליהם. לא היה באפשרותנו להחזיר לחנות, לבעלי בדיוק גנבו את האופנוע. מאז 1 מהם התקלקל ונזרק, בשני, אגוזים מסוכרים איננו נוגעים כבר חודשיים. נראה לי שאין אפשרות לדעת של מי זה אבל האם בכ ז לשאול בחנות אם למישהו היה חסר או להניח שאותו האחד שחסר לו כבר ויתר על כל העניין ונוכל לאכול אותם? השאלה נשאלה בהמשך לשאלה "עט ממשרד ממשלתי"
תשובה: אם קניתם את הקניות במרכז קניות גדול (שנזהרים שלא יתערבו מוצרים של לקוחות שונים), כנראה המוצרים הללו נכנסו לשקית שלכם מהחנות, ולא מלקוחות אחרים, ולכן עליכם להחזיר את השווי של המוצרים לרשת. אך אם הקנייה נעשתה במכולת קטנה (בה לעיתים מוצרים שונים של לקוחות מתערבים זה עם זה) נראה שהמוצרים הגיעו מלקוחות אחרים, וכיון שמציאת שני פריטים יחד מהווה סימן, עליכם לתלות פתק המודיע על מציאת שני פריטים, במקום בולט בחנות או על לוח מודעות בכניסה לחנות, אם לא יפנו אליכם, עליכם לרשום את השווי של המוצרים, ובאם יתברר מתי שהוא של מי המוצרים השיבו להם את השווי. בכל אופן ניתן להשתמש במוצרים הללו ולהשיב את השווי שלהם, כיוון שאין קושי למצוא אחרים כמותם בחנות. הרב מרדכי גרוס.
שאלה: צום ט באב למניקה: כבוד הרב ילדתי לפני חודשיים. אני מניקה. בעניין צום ט באב. במקרה ולא אניק ביום הצום אני חוששת שיתמעט החלב בהמשך. מצד שני, אני לא רואה כיצד אוכל לעמוד בצום ולהניק לשאוב חלב יחד. האם אני חייבת בצום ט באב?
תשובה: מזל טוב מינקת צריכה לצום מעיקר הדין, אבל "אם יש חשש שעקב התענית יופסק החלב מן הולד, יש לאכול שלא יחסר חלב האם מן הולד" (ילקו"י קצשו"ע עמ' 169 ג)
שאלה: ברכה בעת החלפת מזוזות: הסרנו מזוזות מבית שעמד להריסה. בדירה הנוכחית המזוזות שבה הן פחות מהודרות ואנו רוצים להתקין בהן את המזוזות שהסרנו מהדירה הקודמת, האם עלינו לברך? השאלה נשאלה בהמשך לשאלה "העברת מזוזות מבית לבית"
תשובה: יש מחלוקת בין הפוסקים האם מברכים על מזוזה שמחליפים. אמנם יש שכתבו שאין לברך משום ספק ברכות להקל אבל רבים פסקו שניתן לברך. וכאן שמדובר בדייר חדש בדירה, יש עוד צד להקל שהרי לגביו המצווה מתחדשת, שהוא לא שם את המזוזה הקודמת (על פי ערוך השולחן יורה דעה, רצא, ב). ולכן, אתם יכולים להחליף את המזוזות ואם לאחר שתורידו את הישנות תלכו להתעסק עם משהו אחר ורק לאחר זמן תחזרו לשים אותם, הרי שיש כאן הפסק שחייב